**Johann Sebastian Bach, Juleoratoriet med Asker Kammerkor, solister og Barokkanerne – julen 2022**

**3 konserter (hvorav 1 barnekonsert)**

**Om Asker Kammerkor**

Asker Kammerkor har 25 sangere. Vår utrolig dyktige dirigent heter Julia Selina Blank, som med glimt i øyet og stor musikalitet, får koret til å levere når det gjelder. Repertoarer er hovedsakelig klassisk, men inkluderer også folketoner og tradisjonelle sanger, ofte i nytt arrangement. Vi synger mest a capella, men for større oppsetninger samarbeider vi med profesjonelle solister og musikere. Vår målsetning er å utvikle oss musikalsk samtidig som vi deler vår store sangglede med publikum. I dette prosjektet inviterer vi noen prosjektsangere for å forsterke enkelte stemmegrupper til å balansere orkesteret.

**Julekonserter 2022.**

* 3. desember Vardåsen kirke
* 4. desember Teglen kirke og kultursenter, **matinékonsert for barn fra 4 år**
* 4. desember Teglen kirke og kultursenter

**Litt mer informasjon om matinekonserten:**

For første gang i Asker fremføres en versjon av det klassiske Juleoratoriet av Johann Sebastian Bach bearbeidet for barn. Barn får gratis adgang, og det skal være god plass og takhøyde for kommentarer fra dem. Barneversjonen av Juleoratoriet er skrevet på tysk av Michael Gusenbauer, og oversatt til norsk av kantor Ole Andreas Fevang. Sentralt står en skuespiller som forteller en sammenhengende, ny fortelling knyttet til Juleoratoriet. Temaet er hvilket instrument som passer best for å få barnet til å sove. Barna får høre hvordan de ulike instrumentene låter. Skuespilleren skal lede barna på deres premisser. Musikken som brukes er fra Juleoratoriet, men delt opp i mindre deler og innlemmet i fortellingen, og konserten er kortere enn «voksenversjonen». Til barnekonserten har vi med oss orkesteret Barokkanerne og 3 av de 4 solistene. Disse holder et svært høyt nivå, og Asker Kammerkor har hatt gleden av å samarbeide med dem flere ganger før.

Både lørdag og søndag kveld fremfører vi Juleoratoriet i sin klassiske form, kantate 1-3 og dessuten kantate 6.

**Orkester:**

Barokkanerne består av noen av de beste norske tidligmusikerne og samarbeider med ulike fremragende utøvere som kunstneriske ledere og solister. <https://www.barokkanerne.no/>

**Solister:**

Ditte Marie Bræin – sopran

Mari Askvik - alt

Rolf Sostmann – tenor

Magnus Berg - bass

**Skuespiller i barnekonserten:**

Anne Flugstad ( <http://annepersdotter.blogspot.com/p/om-meg_19.html> )

**Billettpriser:**

Forhåndssalg til 1.desember, gjennom kormedlemmene eller via post@askerkammerkor.no

Begge kveldskonsertene: kr 350.

Matinekonsert for barn: voksne kr 250, barn under 12 gratis. Maks 4 barn pr voksen.

Kombinasjon for barnekonsert pluss voksenkonsert: kr 500

Billetter kjøpt etter 1.desember eller i døra

Begge kveldskonsertene: kr 400

Matinekonsert for barn: voksne kr 300, barn under 12 gratis. Maks 4 barn pr voksen.

Kombinasjon for barnekonsert pluss voksenkonsert: kr 600